b'\n_START_ARTICLE_\nVugrin\xc4\x8deva zbirka\n_START_PARAGRAPH_\nVugrin\xc4\x8deva zbirka (hrv. Kolekcija Vugrinec) je zbirka likovnih del hrva\xc5\xa1kih modernistov, ki jo je osnoval Davor Vugrinec._NEWLINE_Osnova zbirke je bila leta 1997 kupljena slika Miljenka Stan\xc4\x8di\xc4\x87a, ki je povezana z doma\xc4\x8dim Vara\xc5\xbedinom. Vzporedno z uspe\xc5\xa1no kariero je Davor Vugrinec nadalje \xc5\xa1iril zbirko kot nalo\xc5\xbebo in v lastni estetski u\xc5\xbeitek, zlasti po poroki z umetnostno zgodovinarko Petro. Zbirka izhaja iz na\xc4\x8dela "najbolj\xc5\xa1e iz najbolj\xc5\xa1ega obdobja najbolj\xc5\xa1ega avtorja": obsega najbolj reprezentativna modernisti\xc4\x8dna dela najvidnej\xc5\xa1ih avtorjev, "mejnike v slogovnem sosledju", kot so skupine Hrva\xc5\xa1ki Salon, m\xc3\xbcnchenska in pra\xc5\xa1ka \xc4\x8detverica, Grupa Zemlja, a hkrati tudi tista dela manj znanih likovnikov, ki po motiviki in tehniki izkazujejo modernost in tako pomembno, celovito dopolnjujejo razumevanje hrva\xc5\xa1ke moderne, prav zaradi tega pa po letu 2000 postajajo zanimivi za mlaj\xc5\xa1e zbiratelje z nekonvencionalnimi zanimanji. Tako je v zbirko uvrstil Auerjev osnutek Cvetli\xc4\x8darke (1902), ker ga odlikuje ve\xc4\x8dja dekorativnost kot kon\xc4\x8dno delo, podobno je sprejel Ivekovi\xc4\x87evi krajini, ki ka\xc5\xbeeta na druga\xc4\x8dno razumevanje slikarja, sicer znanega po velikih kompozicijah z narodnozgodovinsko snovjo, ter simbolisti\xc4\x8dno in historicisti\xc4\x8dno nadahnjena poeti\xc4\x8dna dela, tudi z anti\xc4\x8dno snovjo, zna\xc4\x8dilna za hrva\xc5\xa1ko moderno. Poleg tega so z vsaj po enim delom zastopani vidnej\xc5\xa1i predstavniki umetnostno-dru\xc5\xbebenega \xc5\xbeivljenja: Vlaho Bukovac je 1897 ustanovil Dru\xc5\xa1tvo hrva\xc5\xa1kih umetnikov in v Umetni\xc5\xa1kem paviljonu \xc5\xbee 1989 priredil razstavo Hrva\xc5\xa1ki Salon; \xc4\x8ciko\xc5\xa1eva Penelopa je bila razstavljena hkrati z njegovo Kirko, ki jo je idkupila mad\xc5\xbearska narodna galerija v Budimpe\xc5\xa1ti in za katero je Vladimir Luna\xc4\x8dek 1920 dejal, da spada "med najbolj\xc5\xa1e jugoslovanske umetnine" (prav slikanje Kirke pa upodablja Bukov\xc4\x8deva slika kolega \xc4\x8ciko\xc5\xa1a, ki je bila naslovna slika razstave v Narodni galeriji v Ljubljani), za Crn\xc4\x8di\xc4\x87eva Deklica pod pergolo (1901) je nastala v \xc4\x8dasu, ko je slikar skupaj z Belo \xc4\x8ciko\xc5\xa1em Sesijo odprl Vi\xc5\xa1jo \xc5\xa1olo za umetnost in obrt se je za\xc4\x8dela likovna vzgoja mladih umetnikov tudi v domovini - prav izmed njegovi u\xc4\x8dencev se odbirajo naslednje slike, npr. Krizman. impresionizem Moneta, Renoira in Sisleyja odmeva pri Crn\xc4\x8di\xc4\x87u, Ivekovi\xc4\x87u, Medovi\xc4\x87u, dalje Ra\xc4\x8di\xc4\x87u, Beci\xc4\x87u, Hermanu in Kraljevi\xc4\x87u, ki posnema tudi Maneta in Cezanna, nato pa preide \xc5\xbee k ekspresionizmu (najpretresljivej\xc5\xa1i je tu Uzelac), zastopane so tudi smeri Il Novecento, Neue Sachlichkeit, barvni ekspresionizem ... Skupaj zbirka tako podaja presek dru\xc5\xbebenokulturnih in umetnostnih gibanj na Hrva\xc5\xa1kem od fin-de-si\xc3\xa8cla dalje. Moderno razume fluidno in pose\xc5\xbee dale\xc4\x8d v 20. stoletje, s \xc4\x8dimer omogo\xc4\x8da uvid v razvoj likovne umetnosti na Hrva\xc5\xa1kem. Zbirka izhaja iz ve\xc4\x8d starej\xc5\xa1ih in znamenitih hrva\xc5\xa1kih zbirk, npr. zbirke dr. Marka Poli\xc4\x87a (Penelopa Bele \xc4\x8ciko\xc5\xa1a Sesije iz 1895 in Vresje/Pomlad Mateja Celestina Medovi\xc4\x87a iz 1908), Du\xc5\xa1ana Plav\xc5\xa1i\xc4\x87a, dr. Franja Kajfe\xc5\xa1a, dr. Lovra Pavleti\xc4\x87a, dr. Branka Gavelle, Marijana Kohari\xc4\x87a, arhitekta Stjepana Plani\xc4\x87a, Jo\xc5\xa1ka Sve\xc5\xa1tarova, Dejana Vu\xc4\x8deti\xc4\x87a, dr. Borisa Bi\xc4\x87ana, Zdenka Ga\xc5\xa1parca, dr. Adalberta Georgijevi\xc4\x87a, Zvonimirja Pu\xc4\x8dara, Jozeja Dujmi\xc4\x87a, dru\xc5\xbeine Slade - \xc5\xa0ilovi\xc4\x87; Re\xc5\xbekova, Beci\xc4\x87eva in Motikova dela je odkupil od umetnikovih dedi\xc4\x8dev, Slamnati klobu\xc4\x8dek Marina Tartaglie iz 1925 je odkupil iz beograjske zbirke Prijezda Popovi\xc4\x87a, Rimljana Roberta Frange\xc5\xa1a Mihanovi\xc4\x87a iz 1893 iz zbirke Franca \xc5\xbdagarja. _NEWLINE_Zbirka je organizirana v dve podzbirki: 1880-1945 in 1946-. Starej\xc5\xa1e umetnine so bile prvi\xc4\x8d predstavljene leta 2015 v Umetni\xc5\xa1kem paviljonu v Zagrebu, novembra 2016 pa je obogatena zbirka starej\xc5\xa1ih umetnin gostovala v Narodni galeriji v Ljubljani.\n_START_SECTION_\nZbirka\n_START_PARAGRAPH_\nPodzbirka 1880-1945 vklju\xc4\x8duje dela: slike Vrtnarica (Nikola Ma\xc5\xa1i\xc4\x87), Glasba (Ivan Ti\xc5\xa1ov), Slikar Bela \xc4\x8ciko\xc5\xa1 Sesija (Vlaho Bukovac), Pompejanke na terasi, Pompejanka I, Ob jugu, Marija z Jezusom in malim Janezom Krstnikom (Mato Celestin Medovi\xc4\x87), Benetke/Iz lagune, Chioggia, Leut, Splitsko pristani\xc5\xa1\xc4\x8de, Slikarjeva soba (Emanuel Vidovi\xc4\x87), Krajina I-II (Oton Ivekovi\xc4\x87), Deklica pod pergolo, Razgled z Bellaviste/Skalne stene pri Novem (Menci Clement Crn\xc4\x8di\xc4\x87), Cvetli\xc4\x8darka (Robert Auer), V zati\xc5\xa1ju, Jesenska krajina z vrbo (Ferdo Kova\xc4\x8devi\xc4\x87), Zapu\xc5\xa1\xc4\x8dena (Tomislav Krizman), Na materinem grobu, Paolo in Francesca (Mirko Ra\xc4\x8dki), Tri gracije (Miroslav Kraljevi\xc4\x87), Avtoportret, Marija Magdalena (Milivoj Uzelac), \xc5\xbdenska na vrtu (Branko \xc5\xa0enoa), Vrtnarica (Oskar Herman), Avtoportret, V kr\xc4\x8dmi (Marijan Trep\xc5\xa1e), Jul\xc4\x8dka (Vilko Gecan), Akt s hrbta, Pomlad v goricah, Pred cerkvijo (Ljubo Babi\xc4\x87), Krajina z mostom, Akt (Vladimir Beci\xc4\x87), Perici, Tiho\xc5\xbeitje II, Kopalki na Bednji, portret Lidije Vizjak (Wisiak) (Ivo Re\xc5\xbeek), Novi Vinodolski (Vladimir Varlaj), \xc5\xbdenska z vr\xc4\x8dem (Omer Mujad\xc5\xbei\xc4\x87), Akt (Juraj Plan\xc4\x8di\xc4\x87), Atelje, Mostarska ulica, Tiho\xc5\xbeitje (Antun Motika), Rekvizicija/Klofuta (Krsto Hegedu\xc5\xa1i\xc4\x87), Nagovarjanje (Oton Postru\xc5\xbenik), \xc5\xbdelezni\xc5\xa1ka postaja, Tiho\xc5\xbeitje/Jabolka (Jerolim Mi\xc5\xa1e), Avtoportret (Leo Junek), Po\xc4\x8ditek/Na kopanju (Jozo Kljakovi\xc4\x87), V kr\xc4\x8dmi (Ignjat Job), Ma\xc5\xa1karada, Ulica/To\xc4\x8dilnica (Frano \xc5\xa0imunovi\xc4\x87), Ilica (Zoran Mu\xc5\xa1i\xc4\x8d\xc2\xa0?), De\xc4\x8dek, Kaktus in jabolka II (Slavko \xc5\xa0ohaj), Smokve in cipresa (Vjekoslav Para\xc4\x87), Pariz (Marijan Detoni), Gladijole (Ante Ka\xc5\xa1telan\xc4\x8di\xc4\x87), Miting - Assisi (Vilim Sve\xc4\x8dnjak), Ko\xc5\xbearska ulica (Zlatko \xc5\xa0ulenti\xc4\x87); plastika Dekle z vencem (Ivan Rendi\xc4\x87), Rimljan, Konj angle\xc5\xa1ke pasme (Robert Frange\xc5\xa1 Mihanovi\xc4\x87), Pes na sledi (Branislav De\xc5\xa1kovi\xc4\x87), Mati in dete (Ivo Kerdi\xc4\x87), \xc5\xa0tudija za spomenik Josipa Juraja Strossmayerja v Zagrebu (Ivan Me\xc5\xa1trovi\xc4\x87), Par (Predmestje) (Lujo Bezeredi (Bezeredy)), Po\xc4\x8ditek, Pleti me, pleti, mamica (Frano Kr\xc5\xa1ini\xc4\x87), Ranjenec (Antun Augustin\xc4\x8di\xc4\x87), \xc5\xbdenski torzo (Joza Turkalj), Objokovanje/Snemanje s kri\xc5\xbea (Toma Rosandi\xc4\x87)  ...\n_START_SECTION_\nPoimenovanje\n_START_PARAGRAPH_\nHrva\xc5\xa1ki umetnostni zgodovinarji rabijo izraz kolekcija za "zbirko s premi\xc5\xa1ljeno zbiralno politiko in pridobitveno ve\xc5\xa1\xc4\x8dino". Izraz so ohranili tudi v imenu razstave v Narodni galeriji 9. 11. 2016-12. 3. 2017.'